**Ministru kabineta rīkojuma projekta „Par mērķdotāciju pašvaldībām – pašvaldību izglītības iestādēm finansējuma sadalījumu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumā „Par valsts budžetu 2011.gadam” mērķdotācijām pašvaldībām finansējums ir apstiprināts gada 8 mēnešiem (janvārim – augustam), sadalījumā pa republikas pilsētām un novadiem (turpmāk – pašvaldības) un 4 mēnešiem (septembrim – decembrim) vienā summā, kas nav sadalīta pa pašvaldībām. Saskaņā ar likuma 3.panta otro daļu, Ministru kabinetam, pamatojoties uz Izglītības un zinātnes ministrijas (turpmāk – IZM) sniegto informāciju, ir tiesības mainīt likuma pielikumos noteikto finansējuma sadalījumu pa pašvaldībām. Pamatojoties uz izglītības iestāžu sniegto informāciju par izglītojamo skaitu un likmju skaitu 2011.gada 1.septembrī, ir veikti aprēķini un nesadalītais finansējums 2011.gada četriem mēnešiem sadalīts pa pašvaldībām. |
| 2. | Pašreizējā situācija un problēmas | Saskaņā ar Ministru kabineta 2009.gada 22.decembra noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”, 2010.gada 31.augusta noteikumiem Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”, 2011.gada 5.jūlija noteikumiem Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” un 2001.gada 28.augusta noteikumiem Nr.382 „Interešu izglītības programmu finansēšanas kārtība’’ministrija, pamatojoties uz izglītības iestāžu sniegto informāciju par izglītojamo skaitu un likmju skaitu 2011.gada 1.septembrī, ir veikusi mērķdotācijas sadalījumu pa pašvaldībām 2011.gada četriem mēnešiem.Ņemot vērā, ka sākot ar 2011.gada 1.septembri ir atvērta jauna speciālā izglītības iestāde „Saulespuķe” ar speciālajām pirmskolas grupām Rundāles novadā, kā arī atvērtas jaunas speciālās pirmsskolas grupas pie pirmsskolas izglītības iestādēm Baldones novadā un Siguldas novadā, rīkojuma projekta 3.pielikums paredz finansējuma piešķiršanu šīm pašvaldībām, kas salīdzinājumā ar likuma 9.pielikumā 2011.gada 8 mēnešiem nebija paredzēts.Pamatojoties uz Vispārējās izglītības likuma 52.panta 2. daļas 2.apakšpuktā minēto, IZM ir precizējusi rīkojuma projekta 3.pielikuma nosaukumu, kur ir nomainīts nosaukums ”sanatorijas tipa internātskolām” uz nosaukumu „attīstības un rehabilitācijas centriem”.Saskaņā ar pašvaldību iesniegto informāciju par pedagogu darba likmju skaitu izglītības programmās 2011.gada 1.septembrī tika aprēķināts darba samaksas fonds pedagogiem pašvaldību speciālajās pirmsskolas iestādēs, internātskolās, attīstības un rehabilitācijas centros un speciālajās internātskolās bērniem ar fiziskās un garīgās attīstības traucējumiem. Aprēķinot darba samaksas fondu šīm izglītības iestādēm, kur finansējuma apjoms ir nodrošināts 100%, aprēķinu rezultātā radušies līdzekļi tika novirzīti iestāžu uzturēšanas izdevumu finansējumam. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz apstiprināt mērķdotācijas pa pašvaldībām – pašvaldību izglītības iestādēm sadali atbilstoši izglītojamo skaitam un likmju skaitam 2011.gada 1.septembrī. |
| 5. | Projekta izstrādē iesaistītās institūcijas  | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība rīkojuma projekta izstrādē nebija nepieciešama, jo rīkojuma projektā ietvertais jautājums tiek risināts ņemot par pamatu pašvaldību izglītības iestāžu sniegto informāciju par izglītojamo skaitu un likmju skaitu 2011.gada 1.septembrī. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2011./2012.mācību gadā valsts budžeta mērķdotāciju pedagogu darba samaksai un valsts sociālās apdrošināšanas obligātajām iemaksām pašvaldību vispārējās pamatizglītības un vispārējās vidējās izglītības iestādēs tika sadalīta 205 108 izglītojamiem, 1 006 izglītojamiem pašvaldību speciālajās izglītības iestādēs, 1 221 izglītojamiem pašvaldību profesionālajās izglītības iestādēs, kā arī 37 960 izglītojamiem izglītības iestādēs, kuras īsteno piecgadīgo un sešgadīgo bērnu obligātās pirmskolas izglītības programmu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Tiesiskais regulējums īstenojams esošā valsts budžeta finansējuma ietvaros. |
| 4. | Tiesiskā regulējuma nefinansiālā ietekme | Tiks izpildīts Izglītības likumā noteiktais, ka pedagogu darba samaksa valsts vai pašvaldības izglītības iestādēs tiek nodrošināta no valsts budžeta līdzekļiem un valsts budžeta mērķdotācijām. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav. |

Anotācijas III, IV, V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija un novadu un republikas pilsētu pašvaldības. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 7. | Cita informācija. | Nav. |

Izglītības un zinātnes ministrs R.Broks

Vizē:

Valsts sekretāra vietniece,

valsts sekretāra pienākumu izpildītāja I.Štāle

29.09.2011.

745

A.Koleda

67047841, alise.koleda@izm.gov.lv